CELEX: 32018D2062
Language: et
Date: 2018-12-18 00:00:00
Title: Poliitika- ja julgeolekukomitee otsus (ÜVJP) 2018/2062, 18. detsember 2018, millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2018)

27.12.2018   
               
               
                  ET
               
               
                  Euroopa Liidu Teataja
               
               
                  L 329/24
               
            
         POLIITIKA- JA JULGEOLEKUKOMITEE OTSUS (ÜVJP) 2018/2062,
         18. detsember 2018,
         millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/1/2018)
         POLIITIKA- JA JULGEOLEKUKOMITEE,
         võttes arvesse Euroopa Liidu lepingut, eriti selle artikli 38 kolmandat lõiku,
         võttes arvesse nõukogu 16. juuli 2012. aasta otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia), (1) eriti selle artikli 9 lõiget 1,
         ning arvestades järgmist:
         
                     (1)
                  
                  
                     Vastavalt otsuse 2012/389/ÜVJP artikli 9 lõikele 1 on poliitika- ja julgeolekukomitee volitatud tegema kooskõlas aluslepingu artikliga 38 Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP Nestor) poliitiliseks kontrolliks ja strateegiliseks juhtimiseks asjakohaseid otsuseid, sealhulgas missiooni juhi ametisse nimetamise kohta.
                  
               
                     (2)
                  
                  
                     Nõukogu pikendas 12. detsembril 2016 otsusega (ÜVJP) 2016/2240 (2) missiooni EUCAP Nestor volitusi kuni 31. detsembrini 2018 ja nimetas missiooni ümber missiooniks EUCAP Somalia. Nõukogu otsusega asendati nimi „piirkondliku merendusalase suutlikkuse suurendamise missioon Aafrika Sarve piirkonnas (EUCAP Nestor)“ nimega „võimete tugevdamise missioon Somaalias (EUCAP Somalia)“.
                  
               
                     (3)
                  
                  
                     Nõukogu pikendas 10. detsembril 2018 otsusega (ÜVJP) 2018/1942 (3) missiooni EUCAP Somalia volitusi kuni 31. detsembrini 2020.
                  
               
                     (4)
                  
                  
                     Poliitika- ja julgeolekukomitee võttis 26. juulil 2016 vastu otsuse EUCAP NESTOR/1/2016, (4) millega nimetatakse Maria-Cristina STEPANESCU missiooni EUCAP Nestor juhiks alates 1. septembrist 2016 kuni 12. detsembrini 2016.
                  
               
                     (5)
                  
                  
                     Poliitika- ja julgeolekukomitee võttis 10. jaanuaril 2017 vastu otsuse EUCAP Somalia/1/2017, (5) millega pikendatakse missiooni EUCAP Somalia juhi Maria-Cristina STEPANESCU volitusi 13. detsembrist 2016 kuni 12. detsembrini 2017.
                  
               
                     (6)
                  
                  
                     Poliitika- ja julgeolekukomitee võttis 31. oktoobril 2017 vastu otsuse EUCAP Somalia/2/2017, (6) millega pikendatakse missiooni EUCAP Somalia juhi Maria-Cristina STEPANESCU volitusi 13. detsembrist 2017 kuni 31. detsembrini 2018.
                  
               
                     (7)
                  
                  
                     Liidu välisasjade ja julgeolekupoliitika kõrge esindaja on teinud ettepaneku pikendada missiooni EUCAP Somalia juhi Maria-Cristina STEPANESCU volitusi 1. jaanuarist 2019 kuni 31. augustini 2019,
                  
               ON VASTU VÕTNUD KÄESOLEVA OTSUSE:
         
            Artikkel 1
            Missiooni EUCAP Somalia juhi Maria-Cristina STEPANESCU volitusi pikendatakse kuni 31. augustini 2019.
         
         
            Artikkel 2
            Käesolev otsus jõustub 1. jaanuaril 2019.
         
         
            Brüssel, 18. detsember 2018
            
               
                  Poliitika- ja julgeolekukomitee nimel
               
               
                  eesistuja
               
               S. FROM-EMMESBERGER
            
         
         
            (1)  ELT L 187, 17.7.2012, lk 40.
         
            (2)  Nõukogu 12. detsembri 2016. aasta otsus (ÜVJP) 2016/2240, millega muudetakse otsust 2012/389/ÜVJP, mis käsitleb Euroopa Liidu missiooni piirkondlike merendusalaste võimete tugevdamiseks Aafrika Sarve piirkonnas (EUCAP NESTOR) (ELT L 337, 13.12.2016, lk 18).
         
            (3)  Nõukogu 10. detsembri 2018. aasta otsus (ÜVJP) 2018/1942, millega muudetakse otsust 2012/389/ÜVJP, mis käsitleb Euroopa Liidu missiooni võimete tugevdamiseks Somaalias (EUCAP Somalia), ning pikendatakse selle kehtivust (ELT L 314, 11.12.2018, lk 56).
         
            (4)  Poliitika- ja julgeolekukomitee 26. juuli 2016. aasta otsus (ÜVJP) 2016/1633 Aafrika Sarve piirkonnas piirkondlike merendusalaste võimete tugevdamiseks läbiviidava Euroopa Liidu missiooni (EUCAP NESTOR) juhi ametisse nimetamise kohta (EUCAP NESTOR/1/2016)) (ELT L 243, 10.9.2016, lk 8).
         
            (5)  Poliitika- ja julgeolekukomitee 10. jaanuari 2017. aasta otsus (ÜVJP) 2017/114, millega pikendatakse Somaalias läbiviidava võimete tugevdamise Euroopa Liidu missiooni juhi volitusi (EUCAP Somalia/1/2017) (ELT L 18, 24.1.2017, lk 49).
         
            (6)  Poliitika- ja julgeolekukomitee 31. oktoobri 2017. aasta otsus (ÜVJP) 2017/2059, millega pikendatakse Somaalias läbiviidava võimete tugevdamise Euroopa Liidu missiooni (EUCAP Somalia) juhi volitusi (EUCAP Somalia/2/2017) (ELT L 294, 11.11.2017, lk 40).